Zelenoborski

Zelenoborski (, joissakin suomalaisissa kartoissa paikkakunnasta on käytetty nimitystä RuhtinanlahtiKarjala, autoilijan tiekartta 1:800000. Karttakeskus, 2011.) on kaupunkimainen taajama ja kaupunkikunta Murmanskin alueen Kantalahden piirissä Venäjällä. Se sijaitsee Koutajärven itärannalla lähellä Knäsöin rautatieasemaa 30 kilometriä Kantalahdesta etelään.Razrabotka, s. 9. Taajamassa on 6 800 ja kunnassa 7 700 asukasta (vuonna 2009).

Maantiede ja asutus
Zelenoborskin kunnan pinta-ala on 2 054,08 neliökilometriä. Se rajoittuu lännessä Kantalahden piirin Zaretšenskin kuntaan, pohjoisessa Kantalahteen, idässä Murmanskin alueen Turjan piiriin sekä etelässä Karjalan tasavaltaan. Pinta-alasta 97,3 % on metsää.Razrabotka, s. 24.

Seudulla virtaa Koutajoki, joka muodostaa Koutajärven eli Knäsöin tekojärvenRazrabotka, s. 19.. Kunnan alueella sijaitsee osa Kantalahden luonnonpuistosta sekä neljä luonnonmuistomerkkiäRazrabotka, s. 74.. Hyötykaivannaisiin kuuluvat diatomiitti, graniitti, gabronoriitti, hiekka ja soraRazrabotka, s. 17–18..

Keskustaajaman lisäksi kuntaan kuuluvat Knäsöin ja Koudan kylät, Lesozavodskin ja Pajakannan asutukset sekä Koudan ja Žemtšužnajan rautatieasematRazrabotka, s. 25.. Asukasmäärä on vähentynyt voimakkaasti 2000-luvullaRazrabotka, s. 30.. Huvila-asutusta on Koudan kylässä sekä autioiksi jääneissä Lopskajan, Paasman (Pažma) ja Severnyin entisissä asutuskeskuksissaRazrabotka, s. 107.. Vuoden 2010 väestönlaskennan mukaan kunnan asukkaista 91 % on kansallisuudeltaan venäläisiä, 3 % karjalaisia, 2 % ukrainalaisia ja 2 % valkovenäläisiä.

Historia
Taajama on perustettu Knäsöin vesivoimalaitoksen rakentamisen yhteydessä vuonna 1951.

Liikenne, talous ja palvelut
Zelenoborskin kautta kulkee Muurmannin rata sekä Pietarin ja Murmanskin välinen M18-valtatie. Rautatiellä on Knäsöin, Koudan ja Pajakannan asemat. Rutšji Karelskijesta haarautuu sivurata Alakurttiin. Taajamasta on linja-autoyhteydet Lesozavodskiin ja Kantalahteen. Knäsöin kylästä liikennöi linja-auto Knäsöin asemalle.Razrabotka, s. 42–45.

Kunnan talous perustuu sähköntuotantoon, puunjalostukseen ja rautatieliikenteeseen. Zelenoborskissa toimii Knäsöin vesivoimalaitos, Koutajärven metsänhoitoalueen konttori, metsäteollisuusyritys Zeljonyi Bor, varuskuntaRazrabotka, s. 29. ja puunjalostusta harjoittava vankeinhoitolaitoksen työsiirtola. Knäsöin asema on rautatiepiirin keskus. Knäsöin kylässä on kalanviljelylaitos.

Taajamassa toimii kolme lastentarhaa, kaksi keskikoulua, parantolakoulu, lasten taide- ja tiedekoulut, lasten luomistyön keskus, ammattikoulu ja lastenkoti. Terveyspalveluihin kuuluu kaupunginsairaala poliklinikkoineen. Kulttuurilaitoksia ovat kunnan keskuskulttuuritalo, Vostokin kulttuuritalo ja kunnan keskuskirjasto.Razrabotka, s. 38–41.

Zelenoborskin ularadioasema lähettää Radio Rossii - Murmanskin ohjelmaa 100,5 MHz:llä.

Kaupunkikuva ja nähtävyydet
Kunnan keskustaajama koostuu varsinaisesta Zelenoborskin taajamasta sekä kolmesta muusta osasta, joiden nimet ovat Lesobirža, Podtaibola ja Zaton. Asuinrakennukset ovat etupäässä huonokuntoisia yksi–kolmekerroksisia puutaloja. Lisäksi on muutamia viisikerroksisia kerrostaloja. Palvelut ovat keskittyneet Zelenoborskin ja Lesobiržan keskustoihin. Tuotantolaitokset sijaitsevat pohjois- ja lounaisosissa.Razrabotka, s. 27.

Koudan kylässä sijaitsee 1600-luvulla rakennettu Pyhän Nikolauksen kirkko kellotapuleineen ja aitoineen. Kirkko on lajissaan ainutlaatuinen rakennusmuistomerkki ja federaation tason suojelukohde. Kylässä on myös seudun vanhimpiin kuuluva, vuonna 1896 perustettu sääasema.Razrabotka, s. 83–84.

Lähteet


Viitteet

Aiheesta muualla
 Zelenoborskin kunnan sivusto 

Luokka:Kantalahden piiri
Luokka:Murmanskin alueen kaupunkityyppiset taajamat